Morimus asper

Morimus asper Cerambycidae familiako kakalardoa da. Europa hegoaldean zabaldurik dago, Mediterraneo ertz guztian. Euskal Herrian ere aurkitzen da.

Espezie kaltebera kontsideraturik dago.

 Taxonomia 
Johann Heinrich Sulzer suitzar entomologoak deskribatu zuen Zientziarako 1776. urtean. Generoaren Morimus izena grezierazko "μόριμος" hitzetik dator eta "hiltzera doana" esan nahi du. Espeziearen asper izenak "latza" esan nahi du, elitroen azala latza baita.

 Deskribapena 
Tamaina ertaineko kakalardoa da, 15-40 mm izaen dituena. Sexu dimorfismo nabarmena du, emea handiagoa baita eta antena laburragoak baititu. Kolorez gris-urdinxa da eta elitroetan orbain ilunak agertzen ditu.

 Habitata 
Baso hostozabaletan aurkitzen da, pagadietan bereziki, 1.000 metro arteko altueran. Ez du hegan egiten eta jarduera handiena gauez du. Erasotua sentitzen denean soinu berezia egiten du harraparia uxatzeko. Protoraxa eta mesotoraxa igurtziz ateratzen du zarata.

 Bizi zikloa 
Martxoa eta urria artean ikusten dira helduak toki itzaltsuetan. Zuhaitzetako azalaz, hostoetaz eta zurtoin berrietaz elikatzen dira. Araldian arren arteko borrokak ohikoak izaten dira eta kalte handiak eragiten dizkiote elkarri. 

Emeak zurtoin hiletan edo ahuletan zuloa egin eta 20-30 arrautza artean jartzen ditu. Beldarrak polifagoak dira. Batez ere zuhaitz hostozabalen zuraz elikatzen dra, baita koniferoetaz ere. Hrrengo urtean ganbera bat egiten dute eta bertan pupatu ondoren heldu berriak ateratzen dira.

 Iruditegia 

 Erreferentziak 

 Kanpo estekak 

Kategoria:Lamiinae
Kategoria:Euskal Herriko koleopteroak